ŽUPNIJA Vrh Sveti Trije Kralji

Vrh Sv. Treh Kraljev 7

Rovte 1373

**Datum: 25.6.2024**

# Zapisnik 11. rednega srečanja župnijskega pastoralnega sveta

sobota, 25. 05. 2024 ob 19.00 uri v dvorani župnišča

**Prisotni:** župnik Janez Petrič, Valentina Gantar, Tone Kogovšek, Jože Petrovčič, Mojca Treven, Gvido Bokal, Krištof Treven, Miha Kogovšek, Miha Kavčič, Marinka Jelovčan, Andreja Kranjc, Marko Žust

**Odsotni:** Edo Dolinar, Marija Buh, duhovni pomočnik Janez Celar, Tatjana Alič, Tone Klemenčič, Helena Nagode

Dnevni red:

1. Uvodna molitev
2. Cerkveno leto do konca avgusta
   1. Procesija Sv. Rešnjega Telesa
3. Pregled po dejavnostih ŽPS:
   1. Molitev, oznanjevanje, bogoslužje
   2. Celodnevno češčenje /
   3. Kateheza
   4. Petje pri bogoslužju
   5. Mladina
   6. Praznovanja, druženje, čiščenje, krašenje
   7. Dobrodelna-karitativna dejavnost
   8. Gospodarstvo:
   9. fasada župnišča
4. Razno

K 2. točki – **Cerkveno leto do 21 avgusta**

* **30. maj 2024 – Sv. Rešnje telo in kri, maša ob 19. uri**
* **31. maj 2024 – zaključek šmarnične pobožnosti v Hlevnem Vrhu ob 19. uri**
* **2. junij 2024 / Telovska procesija po sveti maši – maša ob 9. uri**
* **8. junij 2024 / zaključek veroučnega leta**
* **15. junij 2024 / romanje bolnikov na Brezje / organizira Mojca**
* **17. junij 2024 / 130. letnica šolstva na Vrhu, 70. letnica šolske stavbe**
* **29. junij 2024 / maša združena z oratorijem / maša v zahvalo za 25 let Mešanega cerkvenega pevskega zbora naše župnije pod vodstvom Maje Justin**
* **6.7. poročna maša ob 15. uri**
* **20.7. poročna maša ob 14. uri**
* **21. julij 2024 / Krištofova nedelja – zbiranje sredstev za MIVO**
* **3. 8. poročna maša ob 16. uri**
* **6. avgust 2024 / Zaobljubljena maša za odvrnitev hude ure ob 19. uri**
* **15. avgust 2024 / Veliki šmaren / sveta maša ob 8. uri**
* **17.8. poročna maša ob 17. uri**
* **31.8. srečanje za starejše in bolne ob 11. uri**
* **7.9. celodnevno češčenje**
* **7.9. poročna maša ob 11. uri**
* **8.9. jesenski romarski shod ob 10. uri**
* **14. 9. začetek verouka in vpis v prvi razred**
* **14. 9. naslednje srečanje ŽPS ob 19. uri**
* **15. 9. jesenski romarski shod v Hlevnem Vrhu ob 10. uri**

K 3. točki - **Pregled dejavnosti ŽPS**

* **Molitev, oznanjevanje, bogoslužje**
  + **Celodnevno češčenje**:
    - **7. september** - češčenje se uskladi s poroko v naši župniji
    - **začetek češčenja ob 9. uri s sveto mašo; češčenje dopoldne do 10.30 ure; popoldansko češčenje 14. do 16. ure; zaključek češčenja s slovesno mašo ob16. uri**
    - program češčenja – razpored se še uskladi: Taizejska molitev; Rožni venec; ŽPS, Adoracija v tišini
  + **Adoracija pred najsvetejšim** – pobuda Edo Dolinar / predlog vsak prvi petek pred mašo – se še dogovori podrobnosti z g. Janezom Celarjem;
  + **Biblijska skupina** – pobuda Edo Dolinar / na naslednjem srečanju Edo predstavi namen skupine, vsebino in potek posameznega srečanja, način srečevanja, … Nato se v župniji preveri interes biblično skupino. Če bo dovolj zanimanja se skupino poskuša organizirati do začetka novega cerkvenega leta.
* **Kateheza**
  + Župniku Janezu Petriču in Nevenki Malavašič se zahvaljujemo za opravljeno katehezo v iztekajočem katehetskem letu;
  + želja ŽPS je, da Nevenka ostane katehet za višje razrede vsaj do zaključka birmanskega cikla.
* **Petje pri bogoslužju**
  + Izlet na Javornik, 18. maj popoldne / 14 udeležencev;
  + 23. junij bo ob koncu šolsko/katehetskega leta tradicionalni piknik za pevce;
  + **29. junija mešani cerkveni pevski zbor praznuje 25 let pod sedanjim vodstvom (zborovodja Maja Justin; organist Miha Kogovšek); ŽPS se obema zahvaljuje za dolgoletno vodenje zbora in upa, da imata še dovolj energije, volje in veselja za nadaljnje vodenje zbora, ki je eden glavnih stebrov naše župnije.**
  + organist Miha je predstavil svojo stisko ob nedeljskih bogoslužjih, ker zaradi spremljanja zbora na orglah ne more biti pri maši s svojo družino. ŽPS predlaga sestanek organistov (Miha, Mihaela, Ema) in zborovodkinje, kjer se poskušajo dogovoriti, kako mu bi Ema in Mihaela priskočili na pomoč.
  + ŽPS predlaga, da bi tudi kadar med mašo poje mešani cerkveni zbor, bile ljudske pesmi projicirane na platno in bi občestvo v ladji bilo povabljeno k sodelovanju pri petju. Seveda če se s tem strinja zborovodkinja Maja Justin.
* **Mladina**
  + Oratorij: 26. do 30. junij;
  + oratorij bo vodilo 8 do 10 domačih animatorjev; do sedaj prijavljenih 17 otrok; upamo še na dodatne prijave;
  + hrana (en obrok na dan) se bo naročila pri enem od ponudnikov / Sklednik, Kasarna, …; organiziran bo tudi prevoz otrok / se poskuša dogovoriti s prevozništvom Oblak;
  + program bo potekal po knjigi Salve Blagor zvestim;
  + hvala Krištofu ter vsem animatorjem za pripravo in izvedbo tega lepega dogodka po daljšem premoru.
* **Praznovanja, čiščenje, krašenje**
  + Slaba udeležba pri generalnem čiščenju cerkve in župnišča; upamo na večjo udeležbo naslednje leto;
  + **Kadar v župnišču ne gostuje skupina iz druge župnije naj dežurni predno zapustijo župnišče preverijo, če so ugasnjene vse luči, da po prostorih ni ostankov hrane in da so zaprta vsa vrata;**
  + Popraviti je potrebno tuš na ženski strani stranišča;
  + **Letos poleti bo v farni cerkvi veliko porok. Od organizatorjev porok se pričakuje, da se pred cerkvijo ženina in neveste ne posipa s hrano (riž), papirčki, umetnimi rožami itd. Organizator mora nadalje poskrbeti, da se vse prostore, ki se med poroko uporabljajo pospravijo in vrnejo v stanje pred dogodkom (vključno s trgom pred cerkvijo). Pri porokah od drugje se pobira puščica ali pa s strani organizatorjev daruje dar za potrebe cerkve kot nadomestilo za uporabo prostorov.**
* **Karitas**
  + Rezka Kogovšek in Miha Kavčič sta bila v postnem času v imenu župnije na obisku pri Majdi ni Rozaliji v domu za starejše v Logatcu.
* **Gospodarstvi svet**
  + **Zbiranje lesa za fasado župnišča uspešno zaključeno, zbrano okrog 60 kubičnih metrov hlodov / les darovalo 18 kmetij;**
  + Tone Kogovšek je les že razrezal na deske in letve / les se že suši pod župniščem / ostali les smo prodali in pridobljena finančna sredstva bodo namenjena za kritje stroškov nove fasade;
  + **Eno soboto v poletnem času bo gospodarski svet organiziral zaščito razrezanega lesa – potopitev v zaščitno sredstvo;**
  + **Nadaljuje se zbiranje finančnih prispevkov za obnovo fasade;**
  + Prejeli ponudbo za izdelavo fasade vključno z izolacijo – Štefan Petrovčič iz Žirov, ki je sodeloval že pri obnovi obeh naših cerkva;
  + Potrebno oddati prošnjo na gospodarski svet škofije in zaprositi za finančno pomoč (nepovratna sredstva) iz Volkovega sklada;
  + **Izdelava fasade pozno jeseni ali zgodaj pomladi – izvajalec Štefan Petrovčič iz Žirov žal prej ne more obljubiti; Nova fasada naj bi bila dokončana vsaj do pomladanskega romarskega shoda naslednje leto.**

K 5. točki **- Razno**

**Prihodnje srečanje bo predvidoma 14. septembra 2024 ob 19. uri** v prostorih župnišča.

Zapisal Marko Žust